“แผ่นดินไหว” 6.5 แมกนิจูด เขย่า “อินโดนีเซีย” ยังไม่เตือนสึนามิ
สำนักงานอุตุนิยมวิทยาและธรณีวิทยา เตือนแผ่นดินไหว 6.5 แมกนิจูด บริเวณนอกชายฝั่งจังหวัดมาลูกุ โดยยังไม่มีการเตือนภัยสึนามิ ขณะที่เกิดแผ่นดินไหว 6.1 แมกนิจูด เมืองลอสปาลอส ประเทศติมอร์เลสเต
สำนักงานอุตุนิยมวิทยาและธรณีวิทยา เตือนแผ่นดินไหว 6.5 แมกนิจูด บริเวณนอกชายฝั่งจังหวัดมาลูกุ โดยยังไม่มีการเตือนภัยสึนามิ ขณะที่เกิดแผ่นดินไหว 6.1 แมกนิจูด เมืองลอสปาลอส ประเทศติมอร์เลสเต
27 พ.ค. 2565

สำนักงานอุตุนิยมวิทยาและธรณีวิทยาของอินโดนีเซีย เปิดเผยว่า เกิดแผ่นดินไหวขนาด 6.5 แมกนิจูดที่บริเวณนอกชายฝั่งจังหวัดมาลูกุในวันนี้ อย่างไรก็ดี ยังไม่มีการเตือนภัยคลื่นยักษ์สึนามิในขณะนี้
ขณะที่ สำนักงานสำรวจธรณีวิทยาสหรัฐ (USGS) รายงานว่า เกิดแผ่นดินไหว 6.1 แมกนิจูด ห่างจากฝั่งตะวันออกเฉียงเหนือของเมืองลอสปาลอส ประเทศติมอร์เลสเต ประมาณ 36 กิโลเมตรในวันนี้ โดยมีศูนย์กลางของแผ่นดินไหวที่ระดับความลึกประมาณ 51.37 กิโลเมตร ขณะที่มีพิกัดอยู่ที่ 8.2677 ละติจูดองศาใต้ และ 127.2117 ลองจิจูดองศาตะวันออก